Publication: Magyar Közlöny
Issue: MK-2008-75 (Year: 2008, Number: 75)
Era: 2004-2010
Section: A biztosíték kizárólag az 57/2005. (III. 30.) Korm. rendelettel módosított, a mezõgazdasági és élelmiszer-ipari termékekhez kapcsolódó biztosítékrendszer szabályairól szóló 17/2004. (II. 13.) Korm. rendeletben, valamint a 9/2004.
Paragraph Index: 1197

71. §-a alapján mulasztási bírság megfizetésére kötelezheti, illetve – amennyiben a támogatás kifizetése megtörtént – a támogatás jogosulatlanul igénybevett támogatásnak minõsül. A kötelezettségek teljesítésének elmulasztása közé tartozik, ha: – a be nem takarítás céljából bejelentett terület e célból nem támogatható, részben vagy egészben mégis sor került betakarításra; vagy – a mûvelet a termelõi szervezetnek felróható káros környezeti hatással vagy káros növény-egészségügyi következménnyel járt. Piacról való árukivonás Amennyiben a termelõi szervezet a piacról kivont terméket nem a bejelentett rendeltetési helynek megfelelõen helyezte el, a támogatás jogosulatlanul igénybe vett támogatásnak minõsül. Amennyiben a piacról kivonni tervezett áru nem felel meg a bizottsági rendelet 77. cikkének (2) bekezdésében meghatározott minõségi követelményeknek a bizottsági rendelet 120. cikkének megfelelõen, a termelõi szervezet köteles: – visszafizetni a minõségileg nem megfelelõ termék mennyisége alapján jogosulatlanul igényelt támogatás összegét, ha ez a mennyiség nem éri el a kivonási mûveletrõl szóló értesítésben bejelentett mennyiség 10%-át; – visszafizetni a minõségileg nem megfelelõ termék mennyisége alapján jogosulatlanul igényelt támogatás összegének kétszeresét, ha ez a mennyiség a kivonási mûveletrõl szóló értesítésben bejelentett mennyiség 10 és 25%-a közé esik; – visszafizetni az elõzetes értesítésben bejelentett teljes mennyiségre vonatkozó támogatás összegét, ha a minõségileg meg nem felelõ termék mennyisége meghaladja a bejelentett mennyiség 25%-át. Jóváhagyott szervezetek Amennyiben az átvevõ a piacról kivont terméket nem rendeltetésének megfelelõen használta föl, köteles a termelõi szervezetnek e vonatkozásban kifizetett kivonási támogatást a mindenkori jegybanki alapkamat kétszeres mértékének megfelelõ kamattal növelten megfizetni. Amennyiben az átvevõ az árukivonásokkal (így különösen a kivont áru rendeltetésével) kapcsolatos jogszabályi követelményeket megszegi, köteles megfizetni az átvett áruk értékét, a megtérített válogatási és csomagolási költségeket, a megtérített szállítási költségeket, valamint a termékek átvétele és a visszafizetés között eltelt idõ alapján számított kamatot. Amennyiben az átvevõ vállalt kötelezettségét megszegi, az MVH az átvevõ jóváhagyását felfüggeszti vagy visszavonja. A felfüggesztés legalább egy gazdasági évre szól, és a szabálytalanság súlyosságától függõen meghosszabbítható. Jóváhagyás hiányában az átvevõ nem vehet részt a zöldség-gyümölcs árukivonásban, illetve a szétosztásban. 2008/20. szám H I V A T A L O S É R T E S Í T Õ XII. A közlemény hatálybalépése E közlemény a kihirdetése napján lép hatályba, egyidejûleg a 62/2004. (X. 7.), a 47/2005. (V. 27.), a 48/2005. (V. 27.) MVH közlemény hatályát veszti. XIII. Kapcsolódó jogszabályok – a Tanács 2007. szeptember 26-i 1182/2007/EK rendelete a gyümölcs- és zöldségágazat tekintetében különleges szabályok megállapításáról, a 2001/112/EK és a 2001/113/EK irányelv, valamint a 827/68/EGK, a 2200/96/EK, a 2201/96/EK, a 2826/2000/EK, az 1782/2003/EK és a 318/2006/EK rendelet módosításáról, továbbá a 2202/96/EK rendelet hatályon kívül helyezésérõl, – a Tanács 1996. október 28-i 2200/96/EK rendelete a gyümölcs- és zöldségpiac közös szervezésérõl, – a Bizottság 2007. december 21-i 1580/2007/EK rendelete a gyümölcs- és zöldségágazatban a 2200/96/EK, a 2201/96/EK és az 1182/2007/EK rendeletre vonatkozó végrehajtási szabályok megállapításáról,

Source: https://magyarkozlony.hu/hivatalos-lapok/f7807d52b99cd6ac7936aa894e89832e6f5c5cf5/dokumentumok/933b877c6279534f13efb8c07f30c5bed5847881/letoltes